Diari Oficial de la Generalitat Valenciana


Sumari del DOGV 4272, del 17-06-2002 (2002/5935)

ACORD de 9 de maig de 2002, de la Comissió Territorial d'Urbanisme de Castelló, relatiu a la modificació número 8 del Pla General de Vall d'Alba, sobre subdivisió sector 9 del sòl urbanitzable residencial.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5935


Data del document
:   09-05-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vall d'Alba
    * pla d'urbanisme

ACORD de 9 de maig de 2002, de la Comissió Territorial d'Urbanisme de Castelló, relatiu a la modificació número 8 del Pla General de Vall d'Alba, sobre subdivisió sector 9 del sòl urbanitzable residencial. [2002/Q5935]
  
Vist l'expedient relatiu a la modificació número 8 del Pla General, sobre subdivisió sector 9 del sòl urbanitzable residencial, promogut per l'Ajuntament de Vall d'Alba i, de conformitat amb els següents:
  
Antecedents de fet
  
1. El Ple de l'Ajuntament de Vall d'Alba, en sessió de 29 de novembre de 2001, va acordar exposar al públic la modificació, la qual cosa va portar a terme mitjançant anuncis publicats en el periòdic Mediterráneo, de 3 de desembre de 2001, i en el Diari Oficial de la Generalitat Valenciana, de 18 de desembre de 2001.
  
Transcorregut el període d'informació al públic, durant el qual no es van formular al·legacions, el Ple va aprovar provisionalment la modificació en la sessió de 23 de gener de 2002.
  
2. El projecte consta de memòria i plànols.
  
3. L'objecte de la modificació puntual que s'examina és subdividir el sector número 9 del sòl urbanitzable residencial és tres subsectors. Així, inicialment el sector 9 tenia una superfície de 43.609 metres quadrats, els quals, a través de la modificació, queden dividits en tres sectors, el 9-A, amb 22.874 metres quadrats, el sector 9-B amb 8.759 metres quadrats i el 9-C amb 11.976 metres quadrats.
  
Esta subdivisió del sector la justifica l'ajuntament en el fet que l'anterior dimensió és excessiva per a les necessitats del municipi, i és preferible que el desenvolupament es produïsca de manera escalonada i no tot d'una vegada.
  
4. El 27 de febrer de 2002, es va emetre informe favorable a la modificació per l'Oficina del Pla de Carreteres de la Conselleria d'Obres Públiques, Urbanisme i Transports.
  
Fonaments de dret
  
1. La tramitació de la present modificació puntual del Pla General de Vall d'Alba ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant LRAU), així com en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (en avant RPCV).
  
2. La documentació està completa, en compliment del que disposa l'article 27 en relació amb el 55.1 de la LRAU, així com en l'article 45 i següents del RPCV.
  
3. L'article 20 de la LRAU i el 17 del RPCV establixen els criteris de sectorització dels sòls urbanitzable. La nova redelimitació aprovada per l'ajuntament satisfà tals criteris. D'un altre costat, i a pesar de la menor extensió del seu àmbit, no resulta impossible el que els plans parcials de desenvolupament vagen a poder complir els estàndards establits en l'annex del RPCV. Procedix, en suma, aprovar definitivament la modificació.
  
4. De conformitat amb el que establix els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme que en el cas de municipis de menys de 50.000 habitants tindrà directament efectes de resolució executòria.
  
En virtut de tot el que antecedix, la Comissió Territorial d'Urbanisme de Castelló acorda aprovar definitivament la modificació puntual número 8 del Pla General de Vall d'Alba relatiu a la subdivisió en tres de l'antic sector de sòl urbanitzable residencial número 9.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló de la Plana, 9 de maig de 2002.- El secretari de la Comissió Territorial d'Urbanisme: Fernando Renau Faubell.